Mahdollisuus lapselle ry

Malaryn matka 2026 on saavutettava hyvän mielen liikuntatapahtuma
2026-09-26 13:30 - 16:00 (Europe/Helsinki) | Malminkartanon harrastushalli, Ruosilantie 18, Helsinki, 00390
Malaryn matka erityistä tukea tarvitseville lapsille, nuorille ja nuorille aikuisille tukijoukkoineen
Tule haastamaan itseäsi matalan kynnyksen matkoilla oman kuntosi ja tyylisi mukaan kävellen, hölkäten, juosten tai pyörätuolilla kelaten. Saavutettava hyvänmielen liikuntatapahtuma Malaryn matka 2026 on koko perheen ja kaikkien tukijoukkojen iloinen iltapäivä yhdessä. Vietämme tänä vuonna Malaryn matkaa jo viidettä kertaa. Fiilis on ollut korkealla ja seuraavaa kertaa on jääty odottamaan innolla.
Tästä linkistä pääset näkemään videolla aiemman vuoden kisatunnelmia.
Tapahtumapäivä alkaa yhteisellä alkulämmittelyllä. Lopuksi luvassa on palkintojen jako. Kaikille on tarjolla kahvia, teetä, mehua ja pientä kisaevästä.
Juoksu-, kävely- ja kelausmatkat: Valitse itsellesi mieluisa matka, 1 kilometri, 2.6 kilometriä tai 5 kilometriä. Kaikkien reittien kartat tulevat tähän myöhemmin.
Kenelle: Tervetulleita liikkumaan ovat erityistä tukea tarvitsevien lasten, nuorten ja aikuisten lisäksi tukijoukot ja läheiset; perheet, avustajat, tukihenkilöt, kaverit. Ja ihan kaikki kiinnostuneet. Meillä ei tarvita diagnooseja, oma kokemus tuen tarpeesta riittää. Kokemusta liikuntatapahtumista tai kestävyysliikunnasta ei tarvita. Jokainen liikkuu oman tyylinsä ja fiiliksensä mukaan.
Aika: lauantai 26.9.2026 iltapäivällä, kellonajat päivitämme tänne pian.

Kokoonnumme tukikohdassamme Malminkartanon harrastushallilla
Paikka: Kisaamme Malminkartanossa Mätäjoen maastossa tasaisia hiekkateitä pitkin. Kisareitit kulkevat aikaisemmilta vuosilta tutussa kauniissa puistomaisemassa. Tule kisapäivänä Malminkartanon harrastushallille Ruosilantie 18, Helsinki. Siellä on ilmoittautuminen, ja teemme sieltä yhteislähdön kisareiteille.
Viime vuonna löysimme uuden tilavan tukikohdan Malminkartanon harrastushallin, jossa kokoonnumme aluksi ja vietämme aikaa kisan jälkeen. Hallin aulatilassa meillä on kisaevästarjoilu, palkintojen jako ja rentoa yhdessäoloa kisan päätteeksi. Käytössämme on koko aulatila avokeittiöineen, kahvilapöytiä, tuoleja ja sohvia mukavaan oleskeluun sekä hallin wc-tilat. Aulatilassa voit säilyttää tavaroitasi valvotusti kisan ajan. Hallin tilat ovat esteettömät. Tutustu Malminkartanon harrastushalliin täällä.
Hinnat: päivitämme hinnat tähän!___ €/osallistuja___ €/perhe, kaveriporukka (4-5 henkilöä)Kaveriporukan hinta sisältää kaksi tai enemmän läheisiä ja/tai avustajia (maksimi 5 henkilöä).
Malaryn matkaan ilmoittaudutaan mukaan. Päivitämme ilmoittautumislinkin ja viimeisen ilmoittautumispäivän tähän. Kun olet ilmoittautunut, saat tarkemmat tiedot tapahtumasta sähköpostiisi tapahtumaviikolla.
Kysy meiltä lisätietoja osoitteesta: info@malary.fi.
Tervetuloa viettämään iloista ja liikunnallista iltapäivää yhdessä!

Malaryn matka on osa Mahdollisuus lapselle ry:n Juoksukoulu-projektia. Juoksukoulu on Urlus-säätiön tukema projekti, jossa tarjotaan tavoitteellisempaa, kestävyyskuntoa kehittävää toimintaa erityisryhmille.
Juoksukoulussa pääset treenaamaan hyvällä fiiliksellä kannustavassa porukassa. Juoksukoulu huipentuu Malaryn matkaan, johon juoksukoululaiset voivat halutessaan osallistua yhdessä. Lue juoksukoulusta lisää tästä!
